ดาวโจนส์ปิดพุ่ง/น้ำมัน,ทองคำบวก
หุ้นดาวโจนส์ปิดพุ่ง 210.22 จุด ด้านราคาน้ำมันเพิ่มขึ้น 49 เซนต์ ขณะที่ทองคำบวก 8 ดอลลาร์
1 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,502.51 จุด เพิ่มขึ้น 210.22 จุด หรือ +0.61% ดัชนี เอสแอนด์พี 500 ปิดที่ 4,297.50 จุด เพิ่มขึ้น 5.70 จุด เพิ่มขึ้น +0.13% ดัชนี แนสแดค ปิดที่ 14,503.95 จุด ลดลง 24.38 จุด หรือ -0.17%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 30 มิ.ย. ขานรับข้อมูลเศรษฐกิจที่แข็งแกร่งของสหรัฐ ซึ่งรวมถึงตัวเลขจ้างงานภาคเอกชนที่ขยายตัวได้ดีเกินคาดในเดือนมิ.ย.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนสิงหาคม เพิ่มขึ้น 49 เซนต์ ปิดที่ 73.47 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคมเพิ่มขึ้น 37 เซนต์ ปิดที่ 75.13 ดอลลาร์ต่อบาร์เรล ขานรับตัวเลขสต็อกน้ำมันดิบของสหรัฐที่ลดลงมากกว่าคาดในสัปดาห์ที่ผ่านมา ขณะที่นักลงทุนจับตาการประชุมของกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสในวันนี้ ราคาทองคำตลาดโคเม็กซ์งวดส่งมอบเดือนสิงหาคม เพิ่มขึ้น 8 ดอลลาร์ ปิดที่ 1,771.60 ดอลลาร์ต่อออนซ์